**Informatīvais ziņojums**

**“Par Eiropas Savienības Vispārējo lietu padomes 2016. gada 24. maija sanāksmē izskatāmajiem jautājumiem”**

**1. Eiropas Savienības Ministru padomes sanāksmes darba kārtība**

2016. gada 24. maijā Briselē notiks Eiropas Savienības (turpmāk – ES) Vispārējo lietu padomes (turpmāk – VLP) sanāksme. VLP darba kārtībā ir iekļauti šādi jautājumi:

1. Likuma varas dialogs;
2. Gatavošanās Eiropadomes sanāksmei 2016. gada 28. un 29. jūnijā;
3. **Likuma varas dialogs**

Diskusija plānota kā turpinājums 2016. gada 2. februārī Strasbūrā notikušajam semināram “ES pamatvērtības, imigrācija un integrācija: dalītā atbildība” *(“EU fundamental values, Immigration and Integration: a shared responsibility”*). Semināru rīkoja Prezidentūra kopīgi ar Eiropas Padomi. Galvenā uzmanība tajā tika pievērsta migrācijas un integrācijas jautājumiem – kā pieaugošās migrācijas kontekstā iespējams saglabāt Eiropas pamatvērtības un nodrošināt pamattiesību ievērošanu. Semināra dalībnieki diskutēja par 4 tēmām: 1) Kā stiprināt ES pamatvērtības ES dalībvalstīs; 2) Kā risināt arvien pieaugošo neiecietību Eiropas sabiedrībā; 3) Kā nodrošināt ES pamatvērtību ievērošanu no migrantu puses; 4) Kā veicināt sociālo integrāciju.

Diskusijā piedalīsies arī Eiropas Pamattiesību aģentūras un Eiropas Padomes pārstāvji.

Latvija uzskata, ka Prezidentūras izvirzītā diskusijas tēma ir aktuāla, un uzsver sabiedrības integrācijas nozīmi migrācijas kontekstā. Migrācijas jautājumos Latvija piedalīsies diskusijā, ievērojot 9.06.2015. MK apstiprināto pozīciju Nr.1 un 17.09.2015. MK apstiprināto pozīciju Nr.3 par "Eiropas programma migrācijas jomā", kā arī 15.03.2016. MK apstiprināto pozīciju Nr. 1 par 2016. gada 17.-18. marta Eiropadomē izskatāmajiem jautājumiem.

**2. Gatavošanās Eiropadomes sanāksmei 2016. gada 28. un 29. jūnijā**

Vispārējo lietu padomes sanāksmē dalībvalstis tiks iepazīstinātas ar 28.- 29. jūnija Eiropadomes darba kārtības projektu.[[1]](#footnote-1)

Sagaidāms, ka Eiropadomē valstu un valdību vadītāji atgriezīsies pie migrācijas jautājuma. Saskaņā ar 17.-18. marta Eiropadomē lemto, paredzams, ka valstu un valdību vadītāji diskutēs par progresu darbā pie Ekonomiskās un monetārās savienības pabeigšanas, kā arī atgriezīsies pie Vienotā tirgus jautājumiem. Savukārt, ņemot vērā 2015. gada 15.- 26. jūnija Eiropadomes aicinājumu Savienības Augstajai pārstāvei ārlietās un drošības politikas jautājumos sagatavot un līdz š.g. jūnijam Eiropadomē iesniegt ES Globālo stratēģiju ārpolitikā un drošības politikā, paredzama sākotnējā viedokļu apmaiņa par jauno stratēģiju. Tāpat paredzama viedokļu apmaiņa par Lielbritānijā 23. jūnijā gaidāmā referenduma par valsts dalību ES rezultātiem. Savukārt, ar skatu uz 8.- 9. jūlijā gaidāmo NATO samitu, Eiropadome varētu pieskarties arī ES – NATO sadarbības jautājumiem.

**2. Latvijas delegācija ES Vispārējo lietu padomes 2016. gada 24. maija sanāksmei**

Delegācijas vadītājs: Edgars Rinkēvičs, ārlietu ministrs.

Delegācijas dalībnieki: Sanita Pavļuta-Deslandes, vēstniece, pastāvīgā pārstāve ES;

 Inga Skujiņa, valsts sekretāra vietniece Eiropas lietās;

 Inga Ozola, ārlietu ministra biroja vadītāja vietniece;

 Mārtiņš Drēģeris, ministra padomnieks;

 Kristīne Stepa, pirmā sekretāre, Antici;

Iesniedzējs: ārlietu ministrs Edgars Rinkēvičs

Vīza: valsts sekretārs Andrejs Pildegovičs

13.05.2016. 11:00

432

Irita Ķīse, 67016311

irita.kise@mfa.gov.lv

1. Informatīvā ziņojuma gatavošanas brīdī Eiropadomes izvērstā darba kārtība vēl nav pieejama. [↑](#footnote-ref-1)